አማራው እንደ አንድ ማህበረ ሰብ ቦታና ጊዜ የማይወስነው የራሱ የማንነት መገለጫ የሆኑ ወግና ዘይቤ ባህልና ልምድ ያለው በመላ የኢትዮጵያ ምድር ውስጥ የሚኖር፣ ከአገራዊ ማንነት ጋር የተሳሰረና፣ ራሱን ከሀገር ጋር ያዋሃደ ህዝብ ነው። ለዚህም ነው ኢትዮጵያ አገሬ ነች፣ማንም ይህን ማንነቴን አይደፈርም በማለት የሚነሳ የአማራ ራስ አድን ንቅናቄ የመላው የኢትዮጵያ ህዝብ ንቅናቄ መሆኑን በጥብቅ መረዳት የሚያስፈልገው። አስተዳዳራዊ አብሮነትና የማህበራዊ አንድነት መንፈስ የሰረጸው የአማራ ህዝብ ንቅናቄ፣ ጽንፈኝነት የሰረጸውን፣ በመለያየት ላይ የተመሰረተውን የወያኔ ትግሬ ነጻ አውጪን ሆነ የሌሎችን ተመመሳሳይ አግላይ የጎሳ ፖለቲካ ፍልስፍና ያነገቡትን ጸረ አንድነት አስተሳሰቦች ሁሉ በኢትዮጵያዊ ማንነት መሻር ይችላል።
